CELEX: 32009R1087
Language: bg
Date: 2009-11-12 00:00:00
Title: Регламент (ЕО) № 1087/2009 на Комисията от 12 ноември 2009 година относно разрешаването на ензимен препарат от ендо-1,4-бета-ксиланаза, получена от Trichoderma reesei (ATCC PTA 5588), субтилизин, получен от Bacillus subtilis (ATCC 2107), и алфа-амилаза, получена от Bacillus amyloliquefaciens (ATCC 3978), като фуражна добавка за пилета за угояване, за патици и за пуйки за угояване (притежател на разрешителното Danisco Animal Nutrition, юридическо лице Finnfeeds International Limited) (Текст от значение за ЕИП)

13.11.2009   
            
            
               BG
            
            
               Официален вестник на Европейския съюз
            
            
               L 297/4
            
         
      РЕГЛАМЕНТ (ЕО) № 1087/2009 НА КОМИСИЯТА
   
   от 12 ноември 2009 година
   относно разрешаването на ензимен препарат от ендо-1,4-бета-ксиланаза, получена от Trichoderma reesei (ATCC PTA 5588), субтилизин, получен от Bacillus subtilis (ATCC 2107), и алфа-амилаза, получена от Bacillus amyloliquefaciens (ATCC 3978), като фуражна добавка за пилета за угояване, за патици и за пуйки за угояване (притежател на разрешителното Danisco Animal Nutrition, юридическо лице Finnfeeds International Limited)
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:
   
               (1)
            
            
               В Регламент (ЕО) № 1831/2003 се предвижда възможността за издаване на разрешително за използване на добавки при храненето на животните, както и основанията и процедурите за издаването на такова разрешително.
            
         
               (2)
            
            
               В съответствие с член 7 от Регламент (ЕО) № 1831/2003 бе подадено заявление за разрешително за препарата, посочен в приложението към настоящия регламент. Това заявление бе придружено от данните и документите, изисквани съгласно член 7, параграф 3 от Регламент (ЕО) № 1831/2003.
            
         
               (3)
            
            
               Заявлението се отнася до разрешаването на ензимен препарат от ендо-1,4-бета-ксиланаза, получена от Trichoderma reesei (ATCC PTA 5588), субтилизин, получен от Bacillus subtilis (ATCC 2107), и алфа-амилаза, получена от Bacillus amyloliquefaciens (ATCC 3978), като фуражна добавка за пилета за угояване, пуйки за угояване и патици, който следва да бъде класифициран в категорията „зоотехнически добавки“.
            
         
               (4)
            
            
               Европейският орган за безопасност на храните (наричан по-нататък „органът“) заключи в становището си от 17 юни 2009 г. (2), че ензимният препарат от ендо-1,4-бета-ксиланаза, получена от Trichoderma reesei (ATCC PTA 5588), субтилизин, получен от Bacillus subtilis (ATCC 2107), и алфа-амилаза, получена от Bacillus amyloliquefaciens (ATCC 3978), не се отразява неблагоприятно върху здравето на животните, човешкото здраве или околната среда и че употребата на посочения препарат подобрява състоянието на животните. Органът не сметна, че е налице необходимост от специфични изисквания по отношение на мониторинга след пускането на продукта на пазара. Той също така провери доклада за метода за анализ на фуражната добавка във фуражите, представен от референтната лаборатория на Общността, създадена с Регламент (ЕО) № 1831/2003.
            
         
               (5)
            
            
               Оценката на посочения препарат показва, че условията за разрешителното, определени в член 5 от Регламент (ЕО) № 1831/2003, са изпълнени. Съответно употребата на посочения препарат следва да бъде разрешена според предвиденото в приложението към настоящия регламент.
            
         
               (6)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Препаратът, посочен в приложението, принадлежащ към категория „зоотехнически добавки“ и към функционална група „подобрители, увеличаващи смилаемостта на храната“, се разрешава като добавка в храненето на животните при условията, определени в приложението.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 12 ноември 2009 година.
      
         
            За Комисията
         
         Androulla VASSILIOU
         
         
            Член на Комисията
         
      
   
   
      (1)  ОВ L 268, 18.10.2003 г., стр. 29.
   
      (2)  The EFSA Journal (2009) 1154, стр. 1 и The EFSA Journal (2009) 1156, стр. 1.
   
      ПРИЛОЖЕНИЕ
      
                  Идентификационен номер на добавката
               
               
                  Наименование на притежателя на разрешителното
               
               
                  Добавка
               
               
                  Състав, химична формула, описание, аналитичен метод
               
               
                  Вид или категория на животните
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други разпоредби
               
               
                  Срок на валидност на разрешителното
               
            
                  Единици за активност/kg пълноценен фураж със съдържание на влага 12 %
               
            
                  
                     Категория зоотехнически добавки. Функционална група: подобрители, увеличаващи смилаемостта на храната.
                  
               
            
                  4a10
               
               
                  Danisco Animal Nutrition (юридическо лице Finnfeeds International Limited)
               
               
                  Ендо-1,4-бета-ксиланаза
                  EC 3.2.1.8
                  Субтилизин
                  EC 3.4.21.62
                  Алфа-амилаза
                  EC 3.2.1.1
               
               
                  
                               
                           
                           
                              Състав на добавката:
                              Препарат от ендо-1,4-бета-ксиланаза, получена от Trichoderma reesei (ATCC PTA 5588), субтилизин, получен от Bacillus subtilis (ATCC 2107), и алфа-амилаза, получена от Bacillus amyloliquefaciens (ATCC 3978), с минимална активност
                           
                        
                               
                           
                           
                              Твърдо състояние:
                              
                                           
                                       
                                       
                                          Ендо-1,4-бета-ксиланаза 1 500 U (1)/g
                                       
                                    
                                           
                                       
                                       
                                          Субтилизин (протеаза) 20 000 U (2)/g
                                       
                                    
                                           
                                       
                                       
                                          Алфа-амилаза 2 000 U (3)/g
                                       
                                    
                        
                               
                           
                           
                              Характеристика на активното вещество:
                              Ендо-1,4-бета-ксиланаза, получена от Trichoderma reesei (ATCC PTA 5588), субтилизин, получен от Bacillus subtilis (ATCC 2107), и алфа-амилаза, получена от Bacillus amyloliquefaciens (ATCC 3978)
                           
                        
               
                  Пилета за угояване
               
               
                  —
               
               
                  Ендо-1,4-бета-ксиланаза 187,5 U
                  Субтилизин 2 500 U
                  Алфа-амилаза 250 U
               
               
                   
               
               
                  
                              1.
                           
                           
                              В упътването за употреба на добавката и премикса да се посочат температурата на съхранение, срокът на съхранение и устойчивостта на гранулиране.
                           
                        
                              2.
                           
                           
                              За използване във фуражи, богати на нескорбялни полизахариди (основно бета-глюкани и арабиноксилани), напр. такива, съдържащи над 40 % царевица.
                           
                        
                              3.
                           
                           
                              Мерки за безопасност: носене на предпазна маска, предпазни очила и ръкавици по време на работа.
                           
                        
                              4.
                           
                           
                              Необходимо е да бъде разработен подходящ метод за контрол.
                           
                        
               
                  3 декември 2019 г.
               
            
                  Патици
               
               
                  Ендо-1,4-бета-ксиланаза 75 U
                  Субтилизин 1 000 U
                  Алфа-амилаза 100 U
               
            
                  Пуйки за угояване
               
               
                  Ендо-1,4-бета-ксиланаза 300 U
                  Субтилизин 4 000 U
                  Алфа-амилаза 400 U
               
            
         (1)  1 U ендо-1,4-β-ксиланаза е количеството ензим, което освобождава 0,5 μmol редуцираща захар (ксилозен еквивалент) от напречно свързан овесено-шпелтен ксилан на минута при pH 5,3 и температура 50 °С.
      
         (2)  1 U субтилизин е количеството ензим, което освобождава 1 μmol фенолно съединение (тирозинови еквиваленти) от казеинов субстрат на минута при pH 7,5 и температура 40 °С.
      
         (3)  1 U алфа-амилаза е количеството ензим, което освобождава 1 μmol глюкозидни свързвания от водонеразтворим скорбялен полимерен субстрат с мрежеста структура на минута при рН 6,5 и температура 37 °С.